OpenLLM-France/wikimedia huggingface dataset:
# Amaia Telleria

Amaia Telleria Mujika (Idiazabal, Gipuzkoa, 1993) gipuzkoar idazlea eta irakaslea da.
Bergarako Idazle Eskolan gradu-ondokoa egin zuen, eta ipuinak argitaratu ditu zenbait aldizkaritan. 2020ko ekainean bere lehen liburua argitaratu zuen, Haize-lekuak izenburuko eleberria.

## Liburuak
### Nobelak

* Haize-lekuak (2020, Alberdania)
* Zuhara. Itsasoaren deia (2021, Alberdania)
* Pitzatuta gaude denok! (2021, Alberdania)
* Elur gorrituaren egunak (2023, Denonartean)

## Sariak

Narrazio laburrak saritu dizkiote Koldo Eleizalde, Gordexola Harana eta Errenteria Hiria lehiaketetan, besteak beste.
2021ean Gipuzkoako liburu saltzaileek urtero ematen duten Zilarrezko Euskadi saria jaso zuen Haize-lekuak eleberriagatik.

## Erreferentziak

* ↑ Telleria Mujika, Amaia. (2018-07-15). «Uda gau bateko ametsa?» 7k (Noiz kontsultatua: 2020-06-20).
* ↑ Elorza, M. C.. (2020-06-18). «Amaia Telleria idiazabaldarrak 'Haize-lekuak' eleberria argitaratu du» Diario Vasco (Noiz kontsultatua: 2020-06-29).
* ↑ Irizar, Itziar Ugarte. «Gerraren gris artean ernatzea» Berria (Noiz kontsultatua: 2020-08-31).
* ↑ «Zuhara, bere tokia urpean aurkituko duen itsaslamina gaztea» El Diario Vasco 2021-06-18 (Noiz kontsultatua: 2021-06-19).
* ↑ Lizarralde, Mikel. «'Haize-lekuak' eleberriak jaso du Zilarrezko Euskadi saria» Berria (Noiz kontsultatua: 2021-11-21).
* Datuak: Q96654246
* Multimedia: Amaia Telleria Mujika / Q96654246
# Amaia Vazquez

Amaia Vazquez Eguzkitza (Deustu, 1961eko urriaren 3a) Hernanin bizi den psikologo kliniko eta sexologo euskalduna da. Hainbat arlotan lan egiten jarduten du: haur eta gazteen prebentzioan eta irakasleen eta gurasoen formakuntzan, psikoterapian... Eskoletan, herriz herri, hitzaldiak eta formazio zikloak ematen aritua da. Kontsulta bat du Hernanin. Irratian urtetan egin dituen saioengatik ere ezaguna da.

## Gaztaroa eta ikasketak

Beste gauza batzuen artean feminismoak asko eragin zion Amaiari. Izan ere, feminismoa deskubritzean sortu zitzaion sexologia ikasteko grina.
Bestalde, betidanik argi izan zuen psikologia ikasi nahi zuela. Unibertsitatera joaterakoan bi karrera zituen buruan: zuzenbidea eta psikologia. Baina azkenean, zenbait faktore zirela-eta, psikologia ikastea erabaki zuen. Donostiako Deustuko unibertsitateko Zorroaga fakultatean aurrera eraman zituen bere ikasketak. Bere ustez, oso esperientzia interesgarria izan zen eta bera eta bere ikaskideek asko ikasi zuten.
Karrera bukatu baino lehenago sexologia ikasi zuen. Egun batean Efigenio Amezua, Espainiako sexologiaren aita, Francoren garaian sexologiaz hitz egiteagatik kartzelan sartu zutena, ekarri zuten hitzaldi bat ematera. Amaiari asko gustatu zitzaion eta gai honi buruzko ikastaroak egiteari ekin zion.

## Lana

Amaia Vazquez Euskal Herrian sexologiaz mintzatzen lehenetarikoa izan zen. Hasieran, Bizkaian hitz egiten zuen erdaraz. Geroago, Gipuzkoa eta Nafarroako zonalde euskaldunetan aritu izan zen. Lehenengo urteotan ikusleek, (helduenek batez ere), ez zeuden ados haren hitzaldien tesiekin, gazteak praktika ez-sanoetara bultzatzen ari zela esanez.
Amaiaren esanetan, esperientzia dibertigarriena Euskadi Irratikoa izan zen. Hor, Arantxa Iturbe eta Jaime Otamendirekin elkarlanean aritu zen. Bestalde, hainbat urtetan Euskadi Gaztean aritu izan zen Dani Arizalarekin batera.
Amaiak hitzaldiak ematerakoan fribolitateak alde batera uzten ditu eta azalpenak osasun eta zientzia ikuspegi batetik ematen saiatzen da.
Gaur egun sexu-hezkuntza eta psikologo-terapeuta lanak egiten ditu. Gainera, haur eta nerabeekin lan egiten du.

## Erreferentziak

* ↑ Amaia Vazquea - Elkarrizketa Argia aldizkarian (CC-BY-SA lizentziarekin)
* Datuak: Q29542499
# Amaia Yoldi

Amaia Yoldi (Iruñea, Nafarroa Garaia, 1973ko apirilaren 13a) nafar gidoilari eta zinema zuzendaria da.

## Bizitza

Iruñean jaio zen, 1973an. 22 urtez lan egonkor eta konbentzionala egin ondoren, istorioak asmatzera bideratu zuen bere burua.Miguel Angel Vivasekin Gidoia ikasi zuen (2014), baita Madrilgo Zinematografia eta Ikus-entzunezko Komunikazio Eskolan ere, 2020an, eta Zinema eta Telebistaren Nazioarteko Eskolan, 2021ean. Oliver Laxe (2020) eta Isabel Coixetekin Nafarroako Filmando tailerretan Zuzendaritza ikasi zuen.

### Lan ibilbidea

Eureka Programaren (Series Mania Institute) Autumn 2022 edizioan hautatu zuten, Europako beste hamabi gidoilarirekin HBO Max serie bat garatzeko.
Telesailak garatzeko gidoilaria Federation Entertainment ekoiztetxean: XYZ eta Urrutia. 2022an drama generoko film luzearen gidoia idatzi zuen, Karesansui, nazioko eta nazioarteko hainbat tailerretan aukeratua. 2023an egin zen film hori, eta bera izan zen gidoilaria.
Honako film laburrak zuzendu, idatzi eta koordinatu zituen: "Zenbat pisatzen du hartz zuri batek? " ("¿Cuánto pesa un oso polar? "), 2015ean."Untxi sitsak" ("Conejo polilla"), 2020an. Urte berean, beste film labur bat zuzendu zuen: "Y no queda ni los huesos", 2022an "Aviones", 2024an, "Trukea ("Intercambio")".

## Sariak eta aintzatespenak

* 2023. RC service saria Madrilgo PNR Zinemaldiko pitch onenari, "Karesansui" film luzearen gidoilari gisa.
* 2020. NIFFko (Nafarroa) Workshop Contest-eko finalista, "Y no queda ni los huesos" film laburrarekin.
* 2013. Almuniako “Florián Rey” Elkarteko finalista gidoidun film laburren lehiaketan, "Zenbat pisatzen duen hartz polar batek"("Cuánto pesa un oso polar") film laburragatik.

## Erreferentziak

* 1 2 3 4 Amaia Yoldi. .
* 1 2 3 Glasses, Por Distribution with. «Amaia Yoldi» Distribution with Glasses.
* ↑ «Amaia Yoldi» Madrid Film Office.
* 1 2 «Amaia Yoldi» www.plataformarampa.com.
* ↑ [://amaiayoldi.wixsite.com/cuantopesaunosopolar Cuánto cuesto pesa un oso polar, 2015. ].
* ↑ «Amaia Yoldi, Yoldi, Amaia» CIMA.
* ↑ Glasses, Por Distribution with. «Intercambio (The Exchange)» Distribution with Glasses.

## Kanpo estekak

* Datuak: Q126952534
# Amaia del Campo

Amaia del Campo Berasategi (Barakaldo, Bizkaia, 1966ko martxoaren 8a) prokuradorea, Euzko Alderdi Jeltzaleko politikaria eta, 2015eko ekainaren 13tik, Barakaldoko elizateko lehen emakume alkatea da. Zuzenbide lizentziaduna Deustuko Unibertsitatean, Barakaldoko Auzitegietako prokuradore bezala aritu da. Halaber, 2008tik 2010era CEDEMIko (Ezkerraldeko Enpresen Garapen Zentroa) zuzendari kudeatzailea izan da. Arlo politikoan, oposizioaren liderra izan da, 2015. urtean hiriko alkate izendatu arte.
EAJren hautagaitzako buru izan zen 2015eko maiatzaren 24an ospatutako udal-hauteskundeetarako. Hauteskunde hauen irabazlea alderdi jeltzalea izan zen, gobernu sozialistako 32 urteren ondoren. Horrela, Barakaldoko lehen emakume alkatea, eta bere alderdiko bigarrena -Josu Sagastagoitia eta gero (1979-1983)- izateko zilegitasuna irabazten du. 2015eko ekainaren 13an, larunbata, osoko udal bilkuran alkate andrea izendatu zuten, kargua uzten zuen Alfonso García alkate sozialistaren ordez.

## Erreferentziak

* ↑ EAJk Amaia del Campo Barakaldoren alkatetzarako hautagai moduan aukeratzen du. (Gaztelaniaz)
* ↑ Barakaldoko udal emaitzak (Gaztelaniaz)
* ↑ Barakaldoko alkateak

## Kanpo estekak

* Amaia del Camporen Bloga
* Barakaldoko Euzko Alderdi Jeltzaleko web orria
* Datuak: Q20087544
# Amaia Uribe

Amaia Uribe Astorkia (Forua, Bizkaia, 1985eko ekainaren 5a) bizkaitar bertsolaria eta euskal kazetaria da. EITBren New Yorkeko berriemailea izan zen bost urtez.

## Bizitza

Amaia Uribe Astorkia Bizkaiko Forua udalerrian jaio zen 1985eko ekaibaren 5ean. Ikus-entzunezko ikasketak egin eta telebista munduan sartu zen. Kazetari erreferente ditu Olatz Simon, Mikel Reparaz, Almudena Ariza…

### Ibilbidea

Euskal Telebistako albistegietan kazetari hasi zen eta 2008an. Asteburuetako lana zenez, ezinezkoa egin zitzaion bertsolaritzaz uztartzea. Hitzetik Hortzera bertsolaritza saio aurkeztu zuen ETB 1 katean. Radio Euskadiko "Boulevard" saioan ere aritu zen lanean. 2018an txikitatik zuen ametsa bete ahal zian zuen, New Yorkeko berriemailea izatea. 2018tik 2022ra jardun ostean Bilboko erredakziora itzuli zen.
Ttap aldizkarian ere aritzen da kolaboratzaile lanetan, kazetaritza zabalago lantzeko aukera ematen dio, elkarrizketa luzeen bitartez.
Berriemeile lana dela eta, zera esan zuen:
   «Korrespontsala zarenean, une oro ari zara lanean, baina joan aurretik ere badakizu hori: ez dago txandarik, ez dago ordutegirik… Baina hori zen niri gustatzen zaidana, eta ez zitzaidan zail egiten».

#### New Yorken berriemaile izatearen aldea

Bera bakarrik zegoen, eta Estatu Batuetako hedabideak ohituta daude jende asko mugitzera lan bera egiteko. Baliabide asko dituzte. Horretaz gainera, zuzenekoak edonon eginteko aukera zegoen. Deigarria zen Uriberentzat Euskal Herrian baimen ugari behar izaten direla leku jakin batzuetara sartzeko, eta han oso erraza dela edonora sartzea eta grabatzea, kazetarien lana asko errespetatzen dute eta.

### Bertsolari txapelketak

* Bizkaiko Eskolarteko Bertsolari Txapelketa
** Bigarren (1): 2000 (txikien mailan)
* Bizkaiko Bertsolari Txapelketa
** Finalaurrekoak (1): 2008
** Final-laurdenak (2): 2004 eta 2006

## Erreferentziak

* ↑ Elkartea, Xenpelar Dokumentazio Zentroa-Bertsozale. «Amaia Uribe - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2024-09-24).
* ↑ «Amaia Uribe albisteak, ETBko berriemailearen azken ordukoa - EITB» www.eitb.eus (Noiz kontsultatua: 2024-09-24).
* 1 2 eitb. (2023-01-10). BIBA ZUEK: Amaia Uribe. (Noiz kontsultatua: 2024-09-24).
* 1 2 3 4 5 6 ««Damutu behar badut, izan dadila egin dudan zerbaitengatik»» bizkaia.hitza.eus (Noiz kontsultatua: 2024-09-24).

## Kanpo estekak

* Bideo-elkarrizketa: Biba zuek saioan
* Amaia Uribe Bertsolaritzaren datu-basean
* Datuak: Q12253294
# Alberto Ansola

Alberto Ansola Maiztegi (Soraluze, Gipuzkoa, 1943ko abuztuaren 6a) arabar politikari jeltzalea da.
1980 eta 1987 artean legebiltzarkidea izan zen. 1991n Arabako Ahaldun Nagusi hautatu zuten. Lanbidez ingeniaria, EHUn katedraduna da Ingeniaritza Eskolan.

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Antsola onartu du deitura horren grafiatzat. Ikus Euskal Onomastikaren Datutegia.
* ↑ Auñamendi Eusko Entziklopedia. Alberto Ansola Maiztegui. .
* ↑ Ansola Maiztegui, Alberto. .
* ↑ «Los 25 parlamentarios de Álava» El Correo: 11. 1986-12-1.
* Datuak: Q21970176
# Alberto Antzizu

Alberto Antzizu (Iruñea, 1947ko ekainaren 30a), pilota munduan Antzizu bezala ezaguna, euskal herritar pilotari ohia da.
Mexikoko Olinpiar Jokoetan larruzko paletan parte hartu zuen. Kiko Caballero, Fernando Casado eta Reizabalekin batera zilarrezko domina lortu zuen, Frantziak menderatua.
Munduko Pilota Txapelketetan ere parte hartu zuen: 1970ean Donostian eta 1978an Baionan urrezko dominak eta 1974an Montevideon zilarrezkoa lortuz.

## Bibliografia

* Historia de la Pelota en Navarra. Diario de Navarra ISBN 84-89103-38-0..
* Datuak: Q8193442
# Alberto Arbasino

Alberto Arbasino (Voghera, 1930eko urtarrilaren 22a - ibidem, 2020ko martxoaren 22a) italiar legegizona eta idazlea izan zen.

## Biografia

Milanen, Parisen eta Hagan egin zituen zuzenbide ikasketak. Bere lehenengo eleberria, Distesa, 1955ean argitaratu zuen Paragone aldizkarian. 1956tik aurrera bidaiak egin zituen mundu osoan zehar eta hainbat aldizkaritarako artikuluak egiten hasi zen, hala nola, Paragone, L’Illustrazione italiana, Il Mondo. 1957an Einaudi argitalpenek Le Piccole Vacanze bilduma argitaratu zioten. 1959an Feltrinelli argitaldariak Le Piccole Vacanze kontakizuna eta L´Anonimo Lombardo eleberria berrargitaratu zituen baina aldaketa batzuekin. Eleberri horretan egilearen obra osoaren proiektua azaltzen da; testua osagai deskribatzailez eta irudizkoez beteta dago. Eleberri-saiakera bat da, eta egitura hori bera egilearen beste lan batzuetan ere aurki daiteke: Fratelli d’Italia (1963) eta Super-Eliogabalo (1969) besteak beste. La Bella di Lodi eleberria da Arbasinoren eleberri tradizional bakarra. Saiakera liburuen artean aipagarriak ditu: Certi romanzi (1964), Grazie per le magnifiche rose (1965), Off-off (1968), eta Sessanta Posizioni (1971) artikulu bilduma. Idazle postmodernoen eredutzat hartzen da Arbasino.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q521191
* Multimedia: Alberto Arbasino / Q521191
# Alberto Amarilla

Alberto Amarilla Bermejo (Caceres, 1980ko urriaren 20a) Espainiako zinema, antzokia eta telebistako aktorea da.

## Filmografia
### Zinema

Filmak
* 2004: Mar adentro
* 2005: Calles de fuego
* 2006: El camino de los ingleses
* 2008: Prime time
* 2009: Fuga de cerebros
* 2009: Imago Mortis
* 2011: Fuga de cerebros 2: Ahora en Harvard
* 2016: Embarazados
Film laburrak
* 2005: Tránsito
* 2008: La espera
* 2008: Pepín Bello
* 2008: La punta del iceberg
* 2009: Mie2
* 2010: Triste soledad de un violinista
* 2010: 70 m²
* 2015: Campeón,
* 2017: Smurf Movie
* 2019: Guiadvisor

### Telebista

* 2001: Arrayán
* 2002: El comisario
* 2002 - 2003: 20 tantos
* 2003: 7 vidas
* 2004 - 2006: Mis adorables vecinos
* 2007: Cuenta atrás
* 2009: Acusados
* 2010: Pelotas
* 2011: Vida loca
* 2015: El Ministerio del Tiempo
* 2015: Velvet
* 2016: Carlos, Rey Emperador
* 2019: Derecho a soñar
* 2021-orain: El internado: Las Cumbres
* 2021: La casa de papel

### Antzokia

* 1998: Lorca por Lorca
* 1999: Edipo re
* 2000: West Side Story
* 2007: El león en invierno
* 2009: Sonetos del amor oscuro
* 2011: Antígona
* 2017: Re cordis

## Kanpo estekak

* Alberto Amarilla Internet Movie Databasen
* Alberto Amarilla Instagramen
* Datuak: Q5662745
# Alberto Arrue

Alberto Arrue Valle (Abando —gaur egun Bilbo—, Bizkaia, 1878ko otsailaren 3a - Bilbo, 1944ko apirilaren 8a) euskal margolaria izan zen.

## Biografia

Margolari-familia bateko anaia nagusia, Alberto Arruek Madrilgo San Fernando Akademian eta Europako beste hainbat lekutan ikasi zuen. Erretratugile bikaina (Tomas Meabe, Juan de la Encina), Euskal Herriko bizimodu tradizionaleko pertsonaietara eta gaietara jo zuen, kolore biziko ereduak sortuz.

## Iruditegia

* Arratiarrak margolana.
* Arrantzaleen itsasaldea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253073
# Alberto Alejandro

Alberto Alejandro Gutiérrez (Zumarraga, 1979ko urriaren 24a - ) euskal herritar futbolari ohia da, Errealean jokatu zuena. Aurrelari lanetan aritzen zen.

## Ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 3. | 1998/99 | - | - | - | - | - | - | - | - | - | - | - | - |
| Sanse | 3. | 1999/00 | - | - | - | - | - | - | - | - | - | - | - | - |
| Sanse | 3. | 2000/01 | - | - | - | - | - | - | - | - | - | - | - | - |
| Sanse | Denera | Denera | - | - | - | - | - | - | - | - | - | - | - | - |
| Real Sociedad | 1. | 2000/01 | 3 | 0 | 0 | 0 | - | - | - | - | - | - | 3 | 0 |
| Real Sociedad | 1. | 2001/02 | 3 | 0 | 0 | 0 | - | - | - | - | - | - | 3 | 0 |
| Real Sociedad | Denera | Denera | 6 | 0 | 0 | 0 | - | - | - | - | - | - | 6 | 0 |
| Barakaldo | 2.B | 2002/03 | 41 | 19 | 2 | 0 | - | - | - | - | - | - | 43 | 19 |
| Barakaldo | 2.B | 2003/04 | 30 | 9 | 2 | 0 | - | - | - | - | - | - | 32 | 9 |
| Barakaldo | Denera | Denera | 71 | 28 | 4 | 0 | - | - | - | - | - | - | 75 | 28 |
| Conquense | 2.B | 2004/05 | 39 | 13 | 3 | 1 | - | - | - | - | - | - | 42 | 14 |
| Conquense | Denera | Denera | 39 | 13 | 3 | 1 | - | - | - | - | - | - | 42 | 14 |
| Alicante | 2.B | 2005/06 | 19 | 0 | 2 | 1 | - | - | - | - | - | - | 21 | 1 |
| Alicante | Denera | Denera | 19 | 0 | 2 | 1 | - | - | - | - | - | - | 21 | 1 |
| Alcorcon | 2.B | 2006/07 | 13 | 2 | - | - | - | - | - | - | - | - | 13 | 2 |
| Alcorcon | Denera | Denera | 13 | 2 | - | - | - | - | - | - | - | - | 13 | 2 |
| Logroñés CF | 2.B | 2006/07 | 17 | 1 | - | - | - | - | - | - | - | - | 17 | 1 |
| Logroñés CF | 2.B | 2007/08 | 1 | 0 | - | - | - | - | - | - | - | - | 1 | 0 |
| Logroñés CF | Denera | Denera | 18 | 1 | - | - | - | - | - | - | - | - | 18 | 1 |
| Jaén | 2.B | 2007/08 | 14 | 2 | - | - | - | - | - | - | - | - | 14 | 2 |
| Jaén | Denera | Denera | 14 | 2 | - | - | - | - | - | - | - | - | 14 | 2 |
| Beasain | 3. | 2008/09 | - | - | - | - | - | - | - | - | - | - | - | - |
| Beasain | 3. | 2009/10 | - | - | - | - | - | - | - | - | - | - | - | - |
| Beasain | 3. | 2010/11 | - | - | - | - | - | - | - | - | - | - | - | - |
| Beasain | Denera | Denera | - | - | - | - | - | - | - | - | - | - | - | - |
| Urola | DH | 2011/12 | - | - | - | - | - | - | - | - | - | - | - | - |
| Urola | Denera | Denera | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 180 | 46 | 9 | 2 | - | - | - | - | - | - | 189 | 48 |

## Kanpo estekak

* Datuak: Q11904815
# Alberto Alcocer Ribacoba

Alberto Alcocer Ribacoba (Urduña, 1886ko apirilaren 8a - Madril, 1957ko maiatzaren 30a) bizkaitar abokatu eta politikaria izan zen. Bitan izan zen Madrilgo alkatea: 1923 eta 1924 artean (Primo de Riveraren diktaduran) eta 1939 eta 1946 artean (frankismoan). 1949an Espainiako Bankuaren zuzendari izendatu zuten.
# Alberto Alonso Martín

Alberto Alonso Martín (Oñati, 1976), Euskal Herriko sindikalista, historialari eta politikaria da, PSE-EE alderdiko Eusko Legebiltzarreko legebiltzarkidea.

## Ibilbidea

2001ean EHUn Historian lizentziatua, Gasteizko Michelin-eko fabrikako UGTko arduraduna izan zen 15 urtez, 2016raino. 2016 eta 2020. urteen artean Eusko Jaurlaritzaren Lan eta Justiziako Sailburuaren menpekoa den OSALANeko Zuzendari Generala izan zen ere, hauteskunde-deiaren testuinguruan kargua utzi zuen arte, Lourdes Iscaren eskutan.

## Erreferentziak

* ↑ (Gaztelaniaz) «'El PSE necesita calle, calle, calle'» ELMUNDO 2014-10-05 (Noiz kontsultatua: 2020-07-23).
* 1 2 https://web.archive.org/web/20200723220025/https://www.irekia.euskadi.eus/uploads/attachments/11252/alonso_martin_alberto_es.pdf
* ↑ (Gaztelaniaz) «Nuestra historia» www.osalan.euskadi.eus 2016-11-14 (Noiz kontsultatua: 2020-07-23).

## Kanpo estekak

* Datuak: Q97625983
# Alberto Albistegi Arizmendiarrieta

Alberto Albistegi Arizmendiarrieta (Eibar, Gipuzkoa, 1933ko uztailaren 12a - Eibar, Gipuzkoa, 2015eko azaroaren 16a ) gipuzkoar futbolaria izan zen, erdiko atzelari gisa jokatu ohi zuena. Futbolarien saga baten hasiera izan zen. Alberto Albistegi eta German Albistegi Zamakolaren aita (SD Eibarreko batzordekidea 2011 eta 2012an) eta Alex Albistegiren aitona.

## Klubak

| Kluba | Herrialdea | Urtea |
| Real Sociedad de Fútbol | Euskal Herria | 1953-1956 |
| Osasuna | Euskal Herria | 1956-1960 |

## Erreferentziak

* ↑ Fallece el exjugador del Eibar Alberto Albistegui

## Kanpo estekak

* Profila BDFutbol-en
* Datuak: Q96624667
# Alberto Arteta Group

Alberto Arteta Group Alberto Arteta saxofi-jotzaile nafarrak sorturiko boskotea da, jazz musika jorratzen duena.

## Diskografia

* BAT (2014, Moskito Records)
* The Legacy (2016, Gaztelupeko Hotsak)

## Erreferentziak

* ↑ (Gaztelaniaz) http://www.albertoarteta.com/. (Noiz kontsultatua: 2017-10-15).
* ↑ (Gaztelaniaz) «Alberto Arteta Group: BAT (Moskito Records, 2014)» Tomajazz 2014-10-28 (Noiz kontsultatua: 2017-10-15).
* ↑ «Alberto Arteta Group» www.hotsak.com.

## Kanpo estekak

* Alberto Artetaren webgunea
* Datuak: Q61361828
# Alfred Newman

Alfred Newman (New Haven, Connecticut, 1900eko martxoaren 17a - Hollywood, 1970eko otsailaren 17a) estatubatuar musikagile eta orkestra-zuzendaria izan zen.
Nemorofsky abizeneko errusiar familia judu batean jaio zen. Piano-jotzaile lanetan hasi zen eta gero Broadwayn lan egin zuen musikalak zuzentzen.
1930ean Hollywoodera iritsi zen. Berrehun film baino gehiagoko soinu-banda konposatu zuen, eta berrogeita bost aldiz izendatu zuten Oscar sarirako; horietatik bederatzi irabazi zituen.

## Filmografia

* 1930 - Whoopee!
* 1931 - City Lights (musika zuzendaria) (Charlie Chaplinen musika)
* 1931 - Indiscreet (musika zuzendaria)
* 1931 - Street Scene
* 1933 - The Masquerader
* 1936 - Dodsworth
* 1936 - Born to Dance (musika zuzendaria; Cole Porter musikagile)
* 1937 - You Only Live Once
* 1937 - The Hurricane (Oscar Saria)
* 1937 - The Prisoner of Zenda (Oscar Sarirako izendatua)
* 1938 - Alexander's Ragtime Band (Oscar Saria) (Irving Berlinen abestiak)
* 1939 - The Rains Came
* 1939 - Gunga Din
* 1939 - Wuthering Heights (Oscar Sarirako izendatua)
* 1939 - The Hunchback of Notre Dame (Oscar Sarirako izendatua)
* 1940 - Vigil in the Night
* 1940 - Foreign Correspondent
* 1940 - Broadway Melody of 1940 (musika zuzendaria; Cole Porterren abestiak)
* 1940 - The Mark of Zorro (Oscar Sarirako izendatua)
* 1940 - Tin Pan Alley (Oscar Saria)
* 1941 - How Green Was My Valley
* 1942 - Roxie Hart
* 1942 - The Black Swan
* 1942 - The Pied Piper
* 1943 - The Song of Bernadette (Oscar Saria)
* 1943 - My Friend Flicka
* 1944 - The Keys of the Kingdom (Oscar Sarirako izendatua)
* 1945 - State Fair (Oscar Sarirako izendatua)
* 1947 - Captain from Castile (Oscar Sarirako izendatua)
* 1947 - Mother Wore Tights (Oscar Saria)
* 1947 - Gentleman's Agreement
* 1947 - The Shocking Miss Pilgrim
* 1947 - Miracle on 34th Street
* 1948 - Cry of the City
* 1948 - The Snake Pit
* 1948 - That Lady in Ermine
* 1948 - The Iron Curtain
* 1949 - Twelve O'Clock High
* 1949 - Chicken Every Sunday
* 1950 - All About Eve
* 1950 - Panic in the Streets
* 1950 - The Big Lift
* 1952 - The Prisoner of Zenda
* 1952 - With a Song in My Heart (Oscar Saria)
* 1953 - How to Marry a Millionaire
* 1953 - The Robe
* 1953 - Call Me Madam (Irving Berlinen abestiak) (Oscar Saria)
* 1955 - A Man Called Peter
* 1955 - Love Is a Many-Splendored Thing (Oscar)
* 1955 - The Seven Year Itch
* 1956 - Anastasia
* 1956 - Carousel
* 1956 - The King and I (Oscar Saria)
* 1957 - April Love
* 1958 - South Pacific
* 1958 - A Certain Smile
* 1959 - The Diary of Anne Frank (Oscar Sarirako izendatua)
* 1961 - Flower Drum Song
* 1962 - The Counterfeit Traitor
* 1962 - State Fair
* 1962 - How the West Was Won (Oscar Sarirako izendatua)
* 1965 - The Greatest Story Ever Told (Oscar Sarirako izendatua)
* 1966 - Nevada Smith
* 1967 - Camelot (Oscar Saria)
* 1968 - Firecreek
* 1970 - Airport

## Kanpo estekak

* Datuak: Q367032
* Multimedia: Alfred Newman (composer) / Q367032
# Alfred Marshall

Alfred Marshall (Berdmondsey, Londres, 1842ko uztailaren 26 – Balliol Croft, Cambridge, 1924ko uztailaren 13) ekonomialari nabarmen bat izan zen, eskola neoklasikoaren sortzailea. Bere lan ospetsuena Principles of Economics izan zen, 1890. urtean plazaratu zena. Eragin handiko ekonomialaria izan zen eta bere ikasleen artean John Maynard Keynes eta Arthur Cecil Pigou ekonomialariak izan ziren.
* Datuak: Q13529
* Multimedia: Alfred Marshall / Q13529
# Alfred Maseng

Alfred Maseng (XX. mendea – 2004ko azaroaren 18a) vanuatuar politikaria izan zen. Vanuatuko lehendakaria izan zen bi aldi laburretan.
Alderdi Moderatuen Batasun frankofonoko kide izan zen. 1991ko abendutik 1995eko azarora arte Legebiltzarreko presidente izan zen. Horregatik, 1994ko urtarrilaren 30etik martxoaren 2ra arte Vanuatuko jarduneko presidente izan zen, Fred Timakataren agintaldia amaitu zenetik Jean-Marie Léyé hautatu zuten arte.
2004ko apirilaren 12an legebiltzarrak lehendakari hautatu zuen. Hala ere, Auzitegi Gorenak kargutik kendu zuen maiatzaren 11n, aurretik ustelkeriagatik kondenatua izan baitzen.
Hilabete batzuk geroago hil zen, Vanuatu iparraldean.

## Kanpo estekak

* Datuak: Q888602